Arriba la màgia al Port de Sagunt amb el festival infantil Abrakadabrante
07 d’abril 2021

![Imagen 1](/media/qgobicdu/w-cartel-abrakadabrante.jpg)

La màgia, l'aventura, la música, les històries, la ciència, els malabars i moltes coses més es donen cita este dissabte 10 d'abril des de les 18 hores en el Casal Jove del Port de Sagunt de la mà de la senyora Croqueta, el doctor Històries i donya Notícies en el Festival Adakadabrante, un espectacle dirigit a xiquets i xiquetes d'entre 5 i 10 anys.

Durant dos hores els i les menors podran gaudir d'este entreteniment gratuït pensat especialment per a la seua franja d'edat i per al qual la sala disposarà de personal de control i custòdia, atés que la funció és solament per a ells i elles.

L'assistència a l'espectacle requerix la retirada de la corresponent invitació, que serà gratuïta però necessària, ja que per motius de seguretat i prevenció enfront de la COVID-19 l'aforament és limitat. Estes entrades es podran aconseguir en el següent enllaç: : [htt](https://www.notikumi.com/2021/4/10/festival-abracadabrante)ps://www.notikumi.com/2021/4/10/festival-abracadabrante. Cal recordar, així mateix, que es contemplaran totes les mesures de protecció davant la pandèmia per part de l'organització i el públic infantil també haurà de respectar i complir les mateixes.

El Festival Abrakadabrante forma part de la programació de la Pasqua Màgica 2021 promogut per les regidories de Cultura i de Joventut i Infància.

 ​

*   [](http://www.facebook.com/sharer.php?u=https://aytosagunto.es/va/actualitat/arriba-la-magia-al-port-de-sagunt-amb-el-festival-infantil-abrakadabrante-1/ "Facebook")
*   [](http://twitter.com/share?url=https://aytosagunto.es/va/actualitat/arriba-la-magia-al-port-de-sagunt-amb-el-festival-infantil-abrakadabrante-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arriba-la-magia-al-port-de-sagunt-amb-el-festival-infantil-abrakadabrante-1/ "Linked In")
*   [](mailto:?body=https://aytosagunto.es/va/actualitat/arriba-la-magia-al-port-de-sagunt-amb-el-festival-infantil-abrakadabrante-1/)